《丁亥生日》
宋代·苏辙

少年即病肺，喘作锯木声。
中年复病脾，暴下泉流倾。
困苦始知复，处世百欲轻。
收功在晚年，二疾忽已平。
来年今日中，正行七十程。
老聃本吾师，妙语初自明。
至哉希夷微，不受外物婴。
非三亦非一，了了无形形。
迎随俱不见，睢昙谓无生。
湛然琉璃内，宝月长盈盈。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。